Беларуская мова

3 клас

Настаўнік: Сцёпіна Т.Г.

Тэма: Клічныя сказы.

Задачы: адпрацоўваць уменне будаваць клічныя сказы, вылучаць іх у вусным і пісьмовым маўленні, правільна інтанаваць іх і афармляць на пісьме; выпрацоўваць пунктуацыйныя навыкі; развіваць мысленне,звязнае пісьмовае маўленне; выхоўваць любоў да маці, да Радзімы, культуру маўлення.

Абсталяванне: Свірыдзенка, В.І. Беларуская мова : вучэб. дапам. для 3-га кл, дыдактычны матэрыял па тэме

Ход урока

1. Арганізацыйны момант.

Весела гучыць званок,

Яго голас нам знаёмы.

Запрашае на ўрок

Беларускай мовы.

-Пакажыце, калі ласка, на лінеечцы самаацэнкі з якім настроем вы пачынаеце ўрок.

-Малайцы.

-А зараз праверым дамашняе заданне.

1. Праверка дамашняга задання. Практ.99, с .64.

Прачытайце верш.

- На што падобны верш? На заклічку ці на лічылку?

- Пра што людзі просяць у вершы?

- Якія літары ўставілі ў словы?

3. Актуалізацыя ведаў

-Дзеці, успомніце, калі ласка,над якой тэмай мы зараз працуем? (Над тэмай “Сказ”)

-Давайце ўспомнім, што называецца сказам. ( Адказы дзяцей)

- Якія тыпы сказаў па мэце выказвання мы ўжо ведаем? (Апавядальны,пытальны, пабуджальны)

-Які знак прыпынку ставіцца ў канцы апавядальнага сказа, пытальнага, пабуджальнага?

-Як называецца сказ, які мы вымаўляем з асобай інтанацыяй? (Клічны)

-Малайцы. А зараз, як заўсёды, хвілінка чыстапісання.

4. Чыстапісанне

Каб даведацца, што мы будзем прапісываць на чыстапісанні, паслухайце , калі ласка радкі.

* Ад калыскі і навек

Самы блізкі чалавек.

-Пра каго так гавораць? ( пра матулю). А чаму менавіта пра матулю?

-Прапішыце ў сшытку:

М ма мама мамачка матулечка

Матуля – найдаражэйшы на свеце чалавек

- Як вы думаеце, чаму ў канцы сказа не стаіць знак прыпынку?

Якія знакі прыпынку мы можам паставіць?

Які знак тут падыйдзе больш за ўсё? (Клічнік). Запішыце сказ у сшытак.

5. Вызначэнне тэмы ўрока

6. Работа па тэме ўрока

* Практыкум "Слоўнік чароўных слоў".

- Мама, мамачка! Колькі цяпла тоіць магічнае слова, якім

называюць самага роднага, блізкага, дарагога і адзінага чалавека. Вы ведаеце,я лічу, што мая мама – самая лепшая ў свеце!

-Вы згодны са мной? (Адказы дзяцей) мама бывае лепшай не толькі таму, што яна робіць нешта добрае, а таму, што яна проста МАМА.

* Працягніце сказ «Мая мама самая -….( Дзеці складаюць сказы)

Адным словам- супер мама!

Фізхвілінка

-У народзе кажуць: “Радзіма, як і маці, у кожнага адна”. Як вы разумееце сэнс прыказкі?

- Як называецца наша Радзіма? ( адказы дзяцей)

- Якая наша Беларусь?

* Работа ў парах над практыкаваннем 101.

Спісаць пытальны клічны сказ.

7. Замацаванне.

* Выкананне практ. 103 самастойна.

Запісаць сказ. Паставіць знак прыпынку

* РМ. Скласці і запісаць клічныя сказы пра Беларусь

8.Падвядзенне вынікаў

9.Рэфлексія.

10.Тлумачэнне дамашняга задання.

11. Выстаўленне адзнак